NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 127/2009

**897a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o právnej ochrane odrôd rastlín (tlač 897) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1241 zo 4. februára  2009 pridelila vládny návrh zákona o právnej ochrane odrôd rastlín (tlač 897) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre pôdohospodárstvo, životné prostredie a ochranu prírody a**

**Výboru Národnej rady Slovenskej republiky pre verejnú správu a regionálny rozvoj**

Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 604 z 1. apríla 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 378 z 30. marca 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoj uznesením č. 259 z 2. apríla 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V poznámke pod čiarou k odkazu 1 sa vypúšťajú slová „Oznámenie Ministerstva zahraničných vecí Slovenskej republiky č. .../2008 Z. z. o pristúpení Slovenskej republiky k Medzinárodnému dohovoru na ochranu nových odrôd rastlín zo dňa 2. decembra 1961, v znení revidovanom v Ženeve v dňoch 10. novembra 1972, 23. októbra 1978 a 19. marca 1991.“.

Rovnako aj v poznámke pod čiarou k odkazu 9.

Dohovor dosiaľ nebol vyhlásený uverejnením oznámenia Ministerstva zahraničných vecí Slovenskej republiky v Zbierke zákonov.

**Ústavnoprávny výbor Národnej rady Slovenskej republiky**

**Gestorský výbor odporúča**

2. K § 11 ods. 4

V odseku 4 sa slová „a jej zánik“ nahrádzajú slovami „a zánik jeho platnosti“.

Štylistická pripomienka; zaniká platnosť, nie doba.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

3. K § 11 ods. 6

V odseku 6 sa slová „do troch mesiacov od spočívania“ nahrádzajú slovami „do troch mesiacov od vyznačenia spočívania“.

Vyznačenie spočívania je tou právnou skutočnosťou, od ktorej sa začne počítať lehota na uverejnenie oznámenia ministerstvom.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

4. K § 16 ods. 1 písm. a) siedmemu bodu

V siedmom bode sa slová „uvedených v písmenách 1 až 6“ nahrádzajú slovami „uvedených v prvom až šiestom bode“.

Legislatívno-technická pripomienka k členeniu textu zákona v súlade s ustanovením 13. bodu Legislatívno-technických technických pokynov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

5. K § 16 ods. 3

V úvodnej vete odseku 3 sa slová „odseku 1 písm. c)“ nahrádzajú slovami „odseku 2 písm. c)“.

Oprava vnútorného odkazu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

6. K nadpisu § 24

Nadpis § 24 sa umiestňuje nad § 24.

Legislatívno-technická pripomienka. Zrušovacie ustanovenia (§ 26) aj ustanovenie o účinnosti (§ 27) sú svojich charakterom záverečnými ustanoveniami, čo treba primerane legislatívne vyjadriť.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

7. K § 24 ods. 7

V odseku 7 sa slová „§ 10 ods. 2 až 4“ nahrádzajú slovami „§ 10 ods. 2 a 3“.

Oprava vnútorného odkazu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

8. K poznámkam pod čiarou k odkazom 1, 8, 11, 15 a 26

V poznámke pod čiarou k odkazu 1 za slová „(Mimoriadne vydanie Ú. v. EÚ, kap. 3/zv.16“ vkladajú slová „; Ú. v. ES L 227, 1.9. 1994“, v poznámke pod čiarou k odkazu 8 za slová „(Mimoriadne vydanie Ú. v. EÚ, kap. 3/zv.18“ vkladajú slová „; Ú. v. ES L 173, 25.7. 1995“, v poznámke pod čiarou k odkazu 11 za slová „(Mimoriadne vydanie Ú. v. EÚ, kap. 3/zv.29“ vkladajú slová „; Ú. v. ES L 108,5.5. 2000“, v poznámke pod čiarou k odkazu 15 za slová „(Mimoriadne vydanie Ú. v. EÚ, kap. 3/zv.17“ vkladajú slová „; Ú. v. ES L 121, 1.6. 1995“ a v poznámke pod čiarou k odkazu 26 za slová „(Mimoriadne vydanie Ú. v. EÚ, kap. 3/zv.20“ vkladajú slová „; Ú. v. ES L 335, 24.12. 1996“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

9. K prílohe č. 2

V prílohe č. 2 sa za slová „(Mimoriadne vydanie Ú. v. EÚ, kap. 17 /zv. 2“ vkladajú slová „;Ú. v. EÚ L 157, 30.4. 2004“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy č. 1 až 9 s návrhom uvedené body **schváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o právnej ochrane odrôd rastlín (tlač 897) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

Spoločná správa výborov Národnej rady Slovenskej republiky o prerokovaní vládneho návrhu zákona o právnej ochrane odrôd rastlín (tlač 897) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 396 z 14. apríla 2009.

V citovanom uznesení výboru poveril spoločnú spravodajkyňu výborov predložiť Národnej rade Slovenskej republiky spoločnú správu výborov a splnomocnil ju podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Ján **S l a b ý** v. r.

predseda výboru